2006



Rencana ini adalah berkenaan dengan tahun 2006. Bagi kegunaan lain, sila lihat 2006 (nombor).

2006 merupakan tahun biasa yang bermula pada hari Ahad. Ia berlangsung dari 1 Zulhijah 1426 hingga 10 Zulhijah 1427. Tahun ini telah diisytiharkan sebagai:
 "Tahun Antarabangsa Gurun dan Pergurunan";
 "Tahun Rembrandt" untuk memperingati hari ulang tahun ke-400 kelahiran Rembrandt, pelukis teragung Belanda yang hidup pada abad ke-17;
 "Tahun Mozart" untuk memperingati hari ulang tahun ke-250 kelahiran Wolfgang Amadeus Mozart, seorang penggubah Austria yang hidup pada abad ke-18;
 "Tahun Tesla" untuk memperingati hari ulang tahun ke-150 kelahiran Nikola Tesla, salah seorang daripada juruteknik elektro yang termasyhur di dunia.

Peristiwa

Januari 

 1 Januari: Rusia memotong bekalan gas asli terhadap Ukraine disebabkan pertelingkahan harga.
 10 Januari: Hari Raya Aidiladha disambut sebanyak dua kali pada 2006.
 12 Januari: Rempuhan ketika melontar jamrah di Mina, Arab Saudi menyebabkan 362 jemaah haji terkorban.
 19 Januari: Kapal angkasa New Horizons dilancarkan sebagai misi pertama ke Pluto.
 25 Januari: Hamas memenangi pilihan raya Palestin apabila berjaya mendapat 76 daripada 132 kawasan.

Februari 
 1 Februari: Beberapa akhbar di Eropah mencetak semula gambar kartun yang menghina Nabi Muhammad s.a.w. yang menyebabkan rusuhan berlaku di seluruh dunia selama 3 minggu.
 10 Februari: Sukan Olimpik Musim Sejuk 2006 bermula di Turin, Itali.
 16 Februari: Lapangan Terbang Kobe yang dibina di atas pulau buatan dibuka.
 22 Februari: iTunes Store Apple menjual lagu ke-1 bilion.
 24 Februari: Darurat diisythiharkan di Filipina, selepas satu rampasan kuasa terhadap Presiden Gloria Macapagal-Arroyo digagalkan.

Mac 

 4 Mac: Satu spesies baru ikan yu, Mustelus hacat, dijumpai di Laut Cortez Mexico.
 5 Mac: Ribuan pembantah berhimpun di Bangkok dan menuntut perletakan jawatan Perdana Menteri Thailand Thaksin Shinawatra.
 8 Mac: Pameran teknologi maklumat terbesar di dunia, CeBIT, dibuka di Hanover, Jerman.
 15 Mac: Sukan Komanwel 2006 dirasmikan di Melbourne, Australia.
 30 Mac: Ekspedisi 13 Stesen Angkasa Antarabangsa dilancarkan.
 31 Mac: Fujitsu memperoleh Rapidigm, sebuah syarikat Amerika Utara, dan dengan itu, menyertai dunia perundingan perisian.

April 
 1 April: Perbadanan Perisian Fujitsu bergabung dengan Perbadanan Sistem Komputer Fujitsu.
 9 April: Perdana Menteri Israel Ariel Sharon dilucutkan jawatan setelah 4 bulan dalam koma.
 11 April: Presiden Iran Mahmoud Ahmadinejad mengesahkan bahawa Iran telah berjaya menghasilkan beberapa gram 3.5% uranium diperkaya berkualiti rendah.
 12 April: Pembinaan Jambatan Tanjung Puteri menggantikan Tambak Johor bahagian Malaysia dibatalkan.
 16 Mac: Putera Albert II dari Monaco sampai ke Kutub Utara, menjadikannya raja memerintah pertama yang tiba ke sana.

Mei 

 15 Mei: Gunung Merapi meletup buat kali pertama pada 2006.
 18 Mei: FC Barcelona memenangi Kejohanan Liga Juara-Juara UEFA apabila menewaskan Arsenal F.C. 2-1.
23 Mei: 
Yayasan Perisian Bebas melancarkan kempen baru, Defective by Design, terhadap Pengurusan Hak Digital, dengan bantahan di WinHEC 2006 di Seattle.
Frank Morris menguji Kiub Rubik 6x6x6 reka bentuk Panagiotis Verdes.
 24 Mei: Timor Leste meminta bantuan ketenteraan daripada kerajaan Australia, New Zealand, Malaysia dan Portugal.
 27 Mei: Sebuah gempa bumi berukuran 6.3 melanda Yogyakarta dan Jawa Tengah, mengorbankan lebih 6,000, mencederakan sekurang-kurangnya 36,000 dan mengakibatkan 1.5 juta orang hilang tempat berteduh.

Jun 
 3 Jun: Montenegro mengisytiharkan kemerdekaan dari Serbia dan Montenegro hasil dari satu referendum pada 21 Mei.
 6 Jun: Kesatuan Mahkamah Islam berjaya menguasai ibu negara Somalia, Mogadishu.
 7 Jun: Pemimpin Al-Qaeda di Iraq Abu Musab al-Zarqawi dan 7 pembantunya terbunuh dalam satu serangan udara AS di utara bandar Baqubah, Iraq.
 9 Jun: Piala Dunia FIFA 2006 bermula di Jerman.

Julai 

 5 Julai: Korea Utara menguji sekurang-kurangnya 7 peluru berpandu termasuk satu Taepodong-2.
 9 Julai: Itali memenangi Piala Dunia FIFA 2006 selepas menewaskan Perancis 5-3 melalui penalti.
 11 Julai: - Satu siri letupan bom terjadi ke atas beberapa kereta api komuter di Mumbai, India semasa waktu sibuk petang.
 12 Julai: Krisis Israel-Lubnan 2006: Tentera Israel menceroboh Lubnan selepas anggotanya diculik Hizbullah.
 17 Julai: Indonesia sekali lagi dikejutkan dengan satu gempa bumi berhampiran pulau Jawa.
 31 Julai: Presiden Cuba, Fidel Castro melantik adiknya Raúl Castro sebagai pemangku sebelum menjalani pembedahan.

Ogos 
 Ogos - Oktober: Jerebu Asia Tenggara 2006.
 10 Ogos: Polis Metropolitan London menahan 21 orang kerana terbabit dalam satu rancangan keganasan untuk mengebom kapal terbang dari United Kingdom ke Amerika Syarikat.
 14 Ogos: Satu resolusi gencatan senjata PBB mula berkuat kuasa dalam krisis Israel-Lubnan 2006.
 16 Ogos: Gunung Tungurahua, sebuah gunung berapi di Ecuador meletup.
 24 Ogos: Kesatuan Astronomi Antarabangsa mentakrifkan semula maksud planet dalam sistem suria dan menurunkan pangkat Pluto kepada planet kerdil.
 31 Ogos: Dua lukisan Edvard Munch yang dicuri sebelum ini, The Scream dan Madonna ditemui semula dalam satu serbuan polis di Oslo, Norway.

September 

 6 September: Puteri Kiko dari Jepun melahirkan seorang anak lelaki Putera Hisahito setelah keluarga diraja Jepun tidak mempunyai anak lelaki hampir 40 tahun.
 7 September: Tinggalan jasad dua pahlawan Melayu abad ke-19, Ngah Ibrahim dan Laksamana Mohammad Amin Alang Duakap dibawa pulang dari Singapura ke Perak.
 9 September: STS-115: Anak kapal Kapal Angkasa Bolak Balik Atlantis melengkapkan perjalanan kali ketiga dan terakhir untuk menyambung pembinaan Stesen Angkasa Antarabangsa.
 10 September: Juara tujuh kali Formula 1 Michael Schumacher mengumumkan akan bersara di hujung musim.
 12 September: Paus Benedict XVI memeberikan satu syarahan di Jerman, salah satu kenyataannya mengenai Islam mencetuskan bantahan di seluruh dunia Islam.
 13 September: Planet kerdil sistem suria terbesar, 2003 UB313 dinamakan sebagai Eris.
 16 September: Kejadian Pengeboman Haadyai 2006 mengakibatkan 4 orang terbunuh dan lebih 70 orang lagi cedera termasuk warganegara asing.
 17 September: Bangkangan anti-kerajaan berlaku di Budapest selepas Perdana Menteri Hungary, Ferenc Gyurcsány mengaku bahawa partinya berbohong untuk memenangi pilihan raya.
 19 September: Tentera Thai Diraja merampas kuasa kerajaan Perdana Menteri Thailand Thaksin Shinawatra yang dipilih rakyat Thai semasa beliau berada di bandaraya New York untuk satu mesyuarat Perhimpunan Agung PBB.
 22 September: Sebuah kereta api Maglev Transrapid berlanggar dengan kenderaan penyelenggaraan di sebuah landasan ujian di Jerman, kemalangan maut pertama membabitkan Maglev.
 24 September: Pencemaran sayur bayam di California mengakibatkan sekurang-kurangnya 199 orang di Amerika Syarikat jatuh sakit dan 3 orang meninggal dunia.
 29 September: Taufan Xangsane yang melanda Filipina dan Vietnam mengorbankan sekurang-kurangnya 279 orang.

Oktober 
 1 Oktober: Seorang bekas jeneral tentera, Surayud Chulanont dilantik sebagai Perdana Menteri sementara Thailand oleh pihak tentera.
 9 Oktober: Korea Utara mengaku telah menjalankan ujian senjata nuklear pertamanya.
 11 Oktober: Sebuah kapal terbang kecil merempuh sebuah bangunan tinggi di Bandaraya New York.
 13 Oktober: Menteri Luar Korea Selatan, Ban Ki-moon disahkan sebagai Setiausaha Agung Pertubuhan Bangsa-Bangsa Bersatu bermula 2007.
 13 Oktober: Vladimir Kramnik mengalahkan Veselin Topalov untuk menjadi juara catur dunia terulung pertama sejak 13 tahun.
 15 Oktober: Majlis Keselamatan PBB bersetuju mengenakan sekatan terhadap korea Utara sebagai tindakbalas kepada ujian senjata nuklearnya.
 18 Oktober: Microsoft melancarkan Internet Explorer 7.
 30 Oktober: Helikopter Pakistan memusnahkan sebuah madrasah di Bajaur, Pakistan yang dikatakan digunakan anggota al-Qaeda.

November 

 5 November: Bekas Presiden Iraq Saddam Hussein dan dua orang kanannya dijatuhkan hukuman gantung bagi kesalahan jenayah terhadap kemanusiaan.
 7 November: Pilihan raya Senat Amerika Syarikat: Parti Demokrat menguasai majoriti di Dewan Perwakilan dan Senat buat kali pertama sejak 1994.
 8 November: Donald Rumsfeld meletak jawatan sebagai Setiausaha Pertahanan AS. Robert Gates dicalon menggantikannya.
 11 November: Konsol permainan video terbaru Sony, PlayStation 3 dilancarkan di Jepun.
 15 November: Al Jazeera melancarkan saluran berita berbahasa Inggerisnya, Al Jazeera English.
 19 November: Konsol permainan video terbaru Nintendo, Wii dilancarkan di AS.
 23 November: Alexander Litvinenko, bekas ejen KGB Rusia, dibunuh di London, mungkin oleh FSB.
 30 November: Windows Vista, sistem pengendalian terbaru Microsoft, dilancarkan.

Disember 
 1 Disember: Sukan Asia 2006 dibuka secara rasmi di Doha, Qatar.
 1 Disember: Taufan Durian mengorbankan sekurang-kurangnya 388 orang di wilayah Albay di pulau Luzon di Filipina.
 7 Disember: Kim Hyung-chil, seorang atlit Korea Selatan terkorban sewaktu acara equestrian dalam Sukan Asia XV.
 10 Disember: Upacara penyampaian Hadiah Nobel berjalan di Stockholm dan Oslo.
 11 Disember: Persidangan Holokus dibuka di Tehran, Iran oleh Mahmoud Ahmadinejad.
 13 Disember: Sultan Mizan Zainal Abidin ditabalkan sebagai Yang di-Pertuan Agong Malaysia yang ke-13.
 18 Disember: Beberapa negeri di selatan Semenanjung Malaysia terutamanya Johor telah dilanda banjir besar.
 23 Disember: Majlis Keselamatan PBB sebulat suara meluluskan Resolusi 1737, yang mengenakan sekatan terhadap Iran kerana program pengayaan nuklearnya.
 24 Disember: Habsyah mengesahkan askarnya telah campur tangan di Somalia dan menyerang tentera Kesatuan Mahkamah Islam.
 30 Disember: Saddam Hussein menjalani hukuman gantung sampai mati.
 31 Disember: Hari Raya Aidiladha disambut kali kedua selepas 10 Januari.

Tarikh tepat tidak pasti 
 Mei: Sebanyak 8,512 buah bahasa komputer disenaraikan oleh Ensiklopedia Bahasa Komputer yang diterbitkan oleh Universiti Murdoch, Australia.
 Jun: Cakera Blu-ray (BD) yang dibangun oleh Persatuan Cakera Blu-ray (BDA) mula dijual.
 November: Teknologi Java mula dibekalkan di bawah Pelesenan Am Awam GNU oleh Sun Microsystems.
 Ensiklopedia Semesta Digital dilancarkan.
 Kedudukan Dell sebagai ketua pasaran yang nyata dalam jualan komputer peribadi dan pelayan diatasi oleh Hewlett-Packard (HP).

Kelahiran 
 1 Januari - Muhammad Aniq Abdul Halim, pelakon lelaki Malaysia
 3 Januari - Tan Xian Tong, pemain bola keranjang Malaysia
 20 Februari - Durratun Nasihah Muhammad Ezwan, chef selebriti Malaysia
 13 April - Sng Wei Ming, pemain badminton dan pelakon lelaki Malaysia
 24 April - Aniq Iffat, penyanyi dan pelakon lelaki Malaysia
 25 April - Kang Khai Xing, pemain badminton Malaysia
 8 Mac - Yeow Chun Cher, pemain badminton Malaysia
 17 Julai - Laura Moane, pelakon wanita Indonesia
 1 Ogos - Nurul Aisyah Najwa Nor Azman, chef selebriti Malaysia
 6 Ogos - Armand Ezra, penyanyi dan pelakon lelaki Malaysia
 16 Ogos - Zara Leola, penyanyi dan pelakon wanita Indonesia
 21 Ogos - Huzwaney Momin, pemain badminton dan pelakon wanita Thailand
 11 September - Muhammad Rahimi Rosfazli, pelakon lelaki Malaysia

Kematian 
 11 Mac: Slobodan Milošević, mantan Presiden Serbia dan Yugoslavia.
 23 April: Tun Ghafar Baba, mantan Timbalan Perdana Menteri Malaysia.
 7 Jun: Abu Musab al-Zarqawi, pemimpin Al-Qaeda di Iraq.
 4 September: Steve Irwin, personaliti Australia.
 31 Oktober: P.W. Botha, mantan Perdana Menteri dan Presiden Afrika Selatan.
 30 Disember: Saddam Hussein, Presiden Iraq.

Lihat juga 
 Peristiwa Lepas 2006